**RAPORT**

**privind asigurarea transparenței  procesului decizional**

**în Consiliul raional și subdiviziunile subordonate Consiliului raional Ștefan Vodă**

**în anul 2017**

     Întru  implementarea Legii nr.239 din 13 noiembrie 2008 privind transparența în procesul decizional și a Hotărârii Guvernului nr.96 din16 februarie 2010 ”Cu privire la acțiunile de implementare a Legii nr.239 din 13 noiembrie 2008 privind transparența în procesul decizional” au fost realizate următoarele:

a)      În scopul asigurării informării  cetăţenilor, asociaţiilor constituite în corespundere cu legea, a altor părţi interesate în procesul decizional din cadrul Consiliului raional Ștefan Vodă, pe parcursul anului 2017, au fost realizate următoarele activităţi:

-         diseminate informaţii prin plasarea pe pagina web oficială a Consiliului [**www.stefan-voda.md**](http://www.stefan-voda.md) a proiectelor de decizii,  programelor teritoriale în anumite domenii de activitate  în scopul informării publicului şi a altor părţi interesate despre iniţierea elaborării deciziilor şi pentru stimularea participării active a acestora la procesul decizional;

 Editarea a 7 numere a Monitorului Oficial al Consiliului raional Ștefan Vodă, unde au fost publicate deciziile adoptate, anexele și unele avize;

-         recepţionate şi examinate recomandările cetăţenilor, reprezentanţilor societăţii civile şi ale altor părţi interesate în scopul utilizării lor la elaborarea proiectelor de decizii;

-         consultate opinii publice prin invitarea la şedinţe, mese rotunde, dezbateri organizate în cadrul Consiliului raional a reprezentanţilor instituţiilor subordonare, serviciilor desconcentrate în teritoriu, organelor mass-media şi altor părţi interesate de examinarea proiectelor de decizii;

-         examinate proiecte de decizii în cadrul comisiilor consultative de specialitate;

-         desfășurate ședințe publice ale Consiliului raional Ștefan Vodă ;

-         informat publicul referitor la deciziile adoptate prin plasarea acestora pe pagina web [**www.stefan-voda.md**](http://www.stefan-voda.md), Monitorul de Ștefan Vodă.

b)     Datele despre transparenţa în procesul decizional sunt prezentate în anexă

***Anexă***

**Date despre transparența în procesul**

**decizional  în anul 2017**

|  |  |
| --- | --- |
| **Denumirea indicatorilor** | **Valoarea indicatorilor** |
| **1. Numărul deciziilor adoptate în perioada de raportare** | **78** |
| **2. Numărul proiectelor de decizii consultate (din numărul de decizii adoptate)** | 78 |
| **3. Numărul deciziilor adoptate  în regim de urgență cu respectarea alineatului 2 din articolul 14 din Legea nr.239 - XVI** | **0** |
| **4. Numărul întrunirilor consultative (audieri publice, dezbateri, ședințe ale grupurilor de lucru etc.) desfășurate de autoritatea administrației publice locale** | 17 |
| **5. Numărul participanților la întrunirile consultative (audieri publice, dezbateri, ședințe ale grupurilor de lucru etc.) desfășurate de autoritatea administrației publice locale** | 340 |
| **6. Numărul recomandărilor** | **recepționate**  | **acceptate** |
| **Cetățeni** | **Cetățeni** |
| **2** | **2** |
| **Contestații/sancțiuni** |
| **7. Numărul cazurilor în care acțiunile sau deciziile autorității administrației publice locale au fost contestate pentru  nerespectarea Legii nr.239 – XVI din 13.11.2008** | **0** |
|   7.1. contestate în organul ierarhic superior | **0** |
|   7.2.  contestate în instanța de judecată | **0** |
| **9. Numărul sancțiunilor aplicate pentru încălcarea Legii nr.239- XVI din 13.11.2008** | **0** |